**Dor de Împlinit**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dor de Împlinit

Cu dorul sfânt a Te vedea

Isuse drag, când ai să vii,

Îmi duc-nainte pregătirea

Să-mi închei în har slujirea

Şi prin dureri, şi-n bucurii!

Necazuri multe, câte-or fi

Prin Tine eu le-oi suporta,

Căci sufletu-mi se va-ntări

Când paşii vieţii-oi cântări,

Ca să nu cad pe calea Ta!

Cu dorul sfânt a Te-ntâlni

În străluciri, şi-n măreţie,

Când sus pe nori vei veni

Şi îngeri mii, Te-or însoţi,

Voi trăi scumpa bucurie!

Atunci dureri toate-or fugi

Şi nici lacrimi nici suspine,

Nu vor mai fi spre a umbri

Clipele dragi ce-or preamări

Salvarea-n marea întâlnire!

Cu dorul de a fi împreună

Adulmecând iubirea mare,

Să fiu lângă sublima mână

Ce-n vremurile de furtună

Ea m-a păzit, ocrotitoare!

Şi scut şi pavăză să-mi fii,

Şi izbăvirea, în clipe grele,

Nădejdea trează să îmi ţii

Cu toţi cei dragi ai tăi copii

S-ajung acolo, între stele!

Cu dorul viu, de-a Te-nsoţi

Să ştiu atunci ce-i bucuria,

Acelor lumi, ce le-oi privi

Şi-n dragoste mă vor uimi,

Cum îşi trăieşte, veşnicia!

Şi-nsoţindu-Te, neîncetat

Isuse drag, şi cu ardoare,

Ales în numărul cel sigilat

De-a fi lângă Tine Împărat,

Să-Ţi aduc veşnic adorare!

Flavius Laurian Duverna